Vreugde te vind in ander se dankbaarheid | Netwerk24
Vreugde te vind in ander se dankbaarheid
Die omvang wat die woord "dankbaarheid" kan hê, word eers ten volle verstaan wanneer jy dit sien.
Wanneer jy op pad is en sien hoe mielielande ná 'n paar buie reën uit die dorre aarde opskiet, beleef jy saam met elke boer dankbaarheid.
Om die nood van kinders aan te hoor, te sien of te beleef, leer jou verstaan wat veroorsaak dat 'n mens verstaan wat"hartverskeurend" beteken. Dit laat jou dankbaar staan teenoor 'n gemeenskap wat, ongeag moeilike omstandighede, steeds hul hand diep in hul sak steek om die nood van kinders te verlig.
Kroonnuus was onlangs op 'n geleentheid waar verhale gedeel is wat hoendervel gee. Hier is gesien hoe dankbaar kinders teenoor mense is wat hul lewe aanraak.
Dan heers daar ook 'n ander soort opgewondenheid In dié lig heers daar ook 'n ongekende opgewondenheid en dankbaarheid oor die dorp se eerste, splinternuwe hokkie-astrobaan. Kinders, ouers en onderwysers glimlag in dankbaarheid. Dié belegging sal tot voordeel van die skool wees, asook 'n aanwins vir die gemeenskap en omgewing.
Die nuwe geriewe sal na alle verwagting baie voete na Kroonstad trek, en ondernemings is kinderlik dankbaar oor dié geleentheid.
Wanneer dankbaarheid uit kinderoë straal, of uit 'n gesig wat aanhou glimlag – soos dié van 'n boer wat reën ontvang – deel ons in die dankbaarheid van ander.